Борис Младенов-Young
Събуди ме налудничава мисъл…

chitanka.info

Събуди ме налудничава мисъл:

Ей, старче, вършиш грях неосъзнат —

това, което си до днес написал,

е просто чист, изтънчен плагиат.

По пътища за теб необясними,

от детството си съчиняваш ти

красиви строфи с нежни, звучни рими,

но не от теб, от друг са те дошли.

Звучи нелепо, (но правдоподобно),

те идват по телепатичен път.

Изпращат ги от царството задгробно

живели в прежни времена поети.

От там те продължават да творят —

ти само списваш техните сонети!!!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.